
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 111
din 29 mai 2014
cu privire la imobilele terenuri care, în temeiul art. 2 alin. (3), lit. a) şi art. 28 alin. (1) şi (1^1) din Legea nr. 255/2010,  fac obiectul trecerii (transferului) din proprietatea publică a Municipiului Sighişoara, în proprietatea publică a Statului şi în administrarea Ministerului Transporturilor şi ulterior în concesiunea Companiei Naţionale de Căi Ferate “CFR” S.A., în termen de 30 de zile de la înştiinţarea Municipiului Sighişoara, pentru realizarea lucrării de utilitate publică “Reabilitarea liniei c.f. Braşov – Simeria, componentă a Coridorului IV paneuropean, pentru circulaţia trenurilor cu viteza maximă de 160 km/h, secţiunile Sighişoara – Coşlariu şi Coşlariu - Simeria”

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 10526/12.05.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având  în vedere că prin înştiinţarea nr. 17/2/1948/30.04.2014, înregistrată la Municipiul Sighişoara sub nr. 10198/07.05.2014, Compania Naţională de Căi Ferate “CFR” S.A., în temeiul art. 2 alin. (3), lit. a) şi art. 28 alin. (1) şi (1^1) din Legea nr. 255/2010 şi al H.G. nr. 581/1998, ne face cunoscut faptul că imobilele terenuri precizate în documentaţia anexată la aceasta fac obiectul trecerii (transferului) din proprietatea publică a Municipiului Sighişoara, în proprietatea publică a Statului şi în administrarea Ministerului Transporturilor şi ulterior în concesiunea Companiei Naţionale de Căi Ferate “CFR” S.A., în termen de 30 de zile de la înştiinţarea Municipiului Sighişoara, pentru realizarea lucrării de utilitate publică “Reabilitarea liniei c.f. Braşov – Simeria, componentă a Coridorului IV paneuropean, pentru circulaţia trenurilor cu viteza maximă de 160 km/h, secţiunile Sighişoara – Coşlariu şi Coşlariu - Simeria”;

Având în vedere că, conform planului cuprinzând amplasamentul lucrării pe secţiunea Sighişoara – Coşlariu, pe raza Municipiului Sighişoara, judeţul Mureş, sunt afectate de lucrările de utilitate publică un număr de 17 imobile, în suprafaţă totală de 8.781 mp.;

Având  în vedere dispoziţiile art. 28 alin. (1) şi (1^1) din Legea nr. 255/2010 privind exproprierea pentru cauză de utilitate publică, necesară realizării unor obiective de interes naţional, judeţean şi local, cu modificările şi completările ulterioare, care stipulează:

 ”(1) Bunurile imobile, proprietate publică a unităţilor administrativ-teritoriale, care sunt afectate de lucrările de utilitate publică trec, în condiţiile legii, în proprietatea publică a statului şi în administrarea reprezentanţilor expropriatorilor în termen de 30 de zile de la înştiinţarea unităţii administrativ-teritoriale. Fac excepţie de la prevederile prezentului alineat lucrările de construcţie de drumuri de interes judeţean şi cele aferente dezvoltării aeroporturilor de interes local, precum şi lucrările de interes public de construcţie, reabilitare şi modernizare a infrastructurii de alimentare cu apă, a infrastructurii de apă uzată şi lucrările de construcţie, reabilitare şi modernizare a staţiilor de epurare.

    (1^1) Prin derogare de la prevederile art. 9 alin. (2) din Legea nr. 213/1998 privind bunurile proprietate publică, cu modificările şi completările ulterioare, la expirarea termenului prevăzut la alin. (1) bunurile imobile care sunt afectate de lucrările de utilitate publică trec de drept din proprietatea publică a unităţilor administrativ-teritoriale în proprietatea publică a statului şi în administrarea reprezentanţilor expropriatorilor”;
Având  în vedere prevederile art. 9, alin. (2) din Legea nr. 213/1998 privind bunurile proprietate publică, cu modificările şi completările ulterioare;

Având în vedere prevederile art. 858 - 865 din Legea nr. 287/2009 privind Codul civil, republicat, cu modificările şi completările ulterioare;

Având în vedere Raportul de specialitate comun al Arhitectului Şef şi al Direcţiei Administrarea Patrimoniului,  înregistrat cu nr. 10525/12.05.2014,  prin care se propune să se ia act de înştiinţarea nr. 17/2/1948/30.04.2014, înregistrată la Municipiul Sighişoara sub nr. 10198/07.05.2014, formulată de Compania Naţională de Căi Ferate “CFR” S.A., îndeplinindu-se prevederile legale în acest sens;
Având în vedere avizele favorabile ale tuturor comisiilor pe domenii de specialitate;
În temeiul prevederilor art. 36 (9), art. 45 (1) şi a art. 115 (1) lit. “b” din Legea nr. 215/2001,  Legea administraţiei publice locale, republicată,  cu modificările şi completarile ulterioare,

H O T Ă R Ă Ş T E:

Art. 1. Consiliul Local al Municipiului Sighişoara ia act că prin înştiinţarea nr. 17/2/1948/30.04.2014, înregistrată la Municipiul Sighişoara sub nr. 10198/07.05.2014, Compania Naţională de Căi Ferate “CFR” S.A., în temeiul art. 2 alin. (3), lit. a) şi art. 28 alin. (1) şi (1^1) din Legea nr. 255/2010 şi al H.G. nr. 581/1998, ne face cunoscut faptul că imobilele terenuri precizate în documentaţia anexată la aceasta, fac obiectul trecerii (transferului) din proprietatea publică a Municipiului Sighişoara, în proprietatea publică a Statului şi în administrarea Ministerului Transporturilor şi ulterior în concesiunea Companiei Naţionale de Căi Ferate “CFR” S.A., în termen de 30 de zile de la înştiinţarea Municipiului Sighişoara, pentru realizarea lucrării de utilitate publică “Reabilitarea liniei c.f. Braşov – Simeria, componentă a Coridorului IV paneuropean, pentru circulaţia trenurilor cu viteza maximă de 160 km/h, secţiunile Sighişoara – Coşlariu şi Coşlariu - Simeria”.   

Art. 2. Cu ducerea la îndeplinire a prevederilor prezentei hotărâri se încredinţează Primarul municipiului, Direcţia Economică prin d-l ec. Oltean Emil, Director executiv, Direcţia Administrarea Patrimoniului prin d-l ing. Maşca Petru, Director executiv şi Arhitectul Şef din cadrul Municipiului Sighişoara.

Art. 3. Prin grija d-rei  Fleşariu Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.

PREŞEDINTE DE ŞEDINŢĂ,

  

     Fintoc Marieta Maria  

  Contrasemnează/Avizat pentru legalitate

           SECRETAR,



           Anca Fleşariu
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Economică;
  2 ex. Direcţia Administrarea Patrimoniului ;

  1 ex. Arhitectul Şef.
  9 ex. 
C.B./G.V.
